Diari Oficial de la Generalitat Valenciana




DOGV – Disposició
=================

Compartir

Compartir

Tornar

Guardar el document Descarregar les metadades en format XML

Sumari del DOGV 9643, del 19-07-2023 (2023/8044)

RESOLUCIÓ de 10 de juliol de 2023, del secretari autonòmic de Cultura i Esport, per la qual es regula i es concedeix una subvenció directa a l'Associació Amics del Colpbol per a la promoció del colpbol en l'àmbit escolar.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9643

Data del DOGV
:   19-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8044

CVE


Data del document
:   10-07-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * [Conselleria d'Educació, Cultura i Esport](javascript:void(0))
    * [ajuda pública](javascript:void(0))

RESOLUCIÓ de 10 de juliol de 2023, del secretari autonòmic de Cultura i Esport, per la qual es regula i es concedeix una subvenció directa a l'Associació Amics del Colpbol per a la promoció del colpbol en l'àmbit escolar. [2023/8044]  
La Llei 9/2022, de 30 de desembre, de pressupostos de la Generalitat per a l'exercici 2023, preveu amb càrrec al Programa 457.10, foment de l'activitat esportiva, secció 09, servei 03, centre gestor 02 i capítol IV, la línia de subvenció S8585000, amb la denominació “Promoció del colpbol”, amb una dotació total de 20.000 euros, de regulació nominativa i concessió directa a favor de l'Associació d'Amics del Colpbol i que té com a descripció i finalitat “Col·laborar en l'organització dels Jocs Esportius en la modalitat del colpbol i en el campionat d'Espanya de Colpbol que s'organitza anualment en la Comunitat Valenciana i en la promoció del colpbol en l'àmbit escolar.”  
  
Aquesta línia de subvenció es troba inclosa en el Pla estratègic de subvencions de la Conselleria d'Educació, Cultura i Esport, per al període 2020-23, aprovat per la Resolució de 23 de març de 2020, del conseller d'Educació, Cultura i Esport (DOGV 8783 de 07.04.2020), ) i en la Resolució d'1 de febrer de 2022, de la Conselleria d'Educació, Cultura i Esport, per la qual es modifica el Pla estratègic de subvencions d'aquesta conselleria per al període 2020-2023, aprovat per la Resolució de 23 de març de 2020 (DOGV 9271 de 04.02.2022), inclosa en el programa 457.10, “Foment de l'Activitat Esportiva”, i vinculada a l'objectiu estratègic 1 de la Direcció General d'Esport: “Potenciar i promocionar la pràctica de l'esport i l'activitat física entre la ciutadania, fomentar la participació igualitària i el tracte igualitari en la pràctica esportiva.”  
  
L'article 22 de la Llei 38/2003, de 17 de novembre, general de subvencions, estableix, en el seu apartat 2.a la possibilitat de concedir de manera directa les subvencions previstes nominativament en els pressupostos generals de l'Estat, de les comunitats autònomes o de les entitats locals, en els termes recollits en els convenis i en la normativa reguladora d'aquestes subvencions.  
D'altra banda, l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en la seua redacció donada pel Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a la recuperació de la crisi conseqüència del Covid-19, estableix que podran concedir-se de manera directa, mitjançant resolució les subvencions previstes nominativament en la Llei de pressupostos de la Generalitat, entenent-se com a tals aquelles l'objecte, dotació pressupostària i destinatari de les quals figuren inequívocament en els seus annexos.  
  
En aquest sentit, la lletra d) de l'apartat 4 de l'article 160 de l'esmentada Llei 1/2015, disposa que les persones titulars de les conselleries seran les competents per a la concessió de les subvencions nominatives, preveient l'apartat 5 de l'esmentat article que l'exercici d'aquesta competència podrà ser delegat.  
D'aquesta manera, mitjançant la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, es delega en la persona titular de la Secretaria Autonòmica de Cultura i Esport les resolucions de concessió de subvencions de manera directa, que corresponguen al seu àmbit competencial, a què es refereixen els articles 22.2 i 28 de la Llei 38/2003, de 17 de novembre, general de subvencions i l'article 168 de la Llei 1/2015, de 6 de febrer, de la Generalitat, del sector públic instrumental i de subvencions.  
La Llei 2/2011, de 22 de març, de la Generalitat, de l'esport i l'activitat física de la Comunitat Valenciana, estableix, en l'apartat 6 de l'article 2, com a principi rector de l'Administració pública, «el reconeixement de la pràctica esportiva com a factor essencial per a l'atenció de la salut, per a l'augment de la qualitat de vida i del benestar social, per al desenvolupament integral de la persona i per al rendiment de beneficis de salut a totes les edats mitjançant les activitats físiques adients», i en l'apartat 7, el «reconeixement de l'esport i l'activitat física com a valor educatiu que contribueix a la formació integral de xiquets i joves».  
L'esmentada Llei 2/2011, en l'article 31, fa una menció expressa als Jocs Esportius de la Comunitat Valenciana com un «conjunt de competicions i activitats de caràcter esportiu, de convocatòria anual, dirigides a la població en edat escolar, en atenció a la seua diversitat i oberta a la participació de qualsevol tipus d'entitats i centres docents»  
  
La Conselleria d'Educació, Cultura i Esport convoca anualment els Jocs Esportius de la Comunitat Valenciana per a xiquets en edat escolar, i la inscripció està oberta a tots els esports amb federació autonòmica legalment constituïda, així com a les activitats físiques reconegudes i qualificades per la Generalitat.  
El colpbol està reconegut com a activitat física de caràcter esportiu per a la seua pràctica en l'àmbit recreatiu, per Resolució de 15 d'octubre de 2009, del director general de l'Esport-director del Consell Valencià de l'Esport.  
L'Associació Amics del Colpbol organitza anualment la Lliga Colpbol i el Campionat d'Espanya de Colpbol en la Comunitat Valenciana a més de diferents escoles i tallers de promoció del colpbol i jornades de formació per a personal docent.  
S'ha aplicat el que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques. La subvenció que es concedeix en la present resolució no necessita la notificació abans esmentada, per no tindre els requisits de l'article 107 del Tractat de funcionament de la Unió Europea; en concret, per no suposar avantatge econòmic, ja que l'entitat a la qual va dirigida la subvenció no exerceix activitat econòmica que puga oferir béns o serveis en el mercat, o en el seu cas haurà de realitzar una separació comptable entre les activitats subvencionades i les activitats econòmiques que puguen dur a terme, per la qual cosa no existeix possibilitat de falsejament de la competència.  
Per tot el que s'ha exposat, havent-se seguit els tràmits que es recullen en l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb el que estableix la Llei 9/2022, de 30 de desembre, de pressupostos de la Generalitat per a l'exercici 2023, en virtut de les competències atribuïdes a la Conselleria d'Educació, Cultura i Esport en el Decret 5/2019, de 16 de juny, del president de la Generalitat, de la delegació continguda en el resolc primer apartat 2 de la Resolució 13 d'abril de 2022, del conseller d'Educació, Cultura i Esport sobre delegació de competències en determinats òrgans, i d'acord amb la proposta del director general d'Esport i de conformitat amb aquesta, resolc:  
  
  
Primer. Objecte  
La present resolució té per objecte regular la concessió directa de la subvenció per a la promoció del colpbol en l'àmbit escolar destinada a l'Associació Amics del Colpbol, prevista en la Llei 9/2022, de 30 de desembre, de pressupostos de la Generalitat per a l'exercici 2023.  
  
Les actuacions a desenvolupar són la promoció del colpbol com una activitat cooperativa, coeducativa i inclusiva a través de trobades i competicions en Jocs Esportius i Campionat d'Espanya, a més de jornades de formació per a docents, tallers, escoles i accions de promoció del colpbol en els centres educatius.   
  
Segon. Raons d'interès públic que concorren en la seua concessió  
La possibilitat de concedir una subvenció de caràcter nominatiu a l'Associació Amics del Colpbol està prevista en l'article 22.2.a de la Llei 38/2003, de 17 de novembre, general de subvencions, i en l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i així està contemplada de manera expressa en el pressupost de la Generalitat per a 2023, en el Programa 457.10, foment de l'activitat esportiva, secció 09, servei 03, centre gestor 02 i capítol IV, línia de subvenció S8585000, amb la denominació “Promoció del colpbol”, amb una dotació total de 20.000 euros, de regulació nominativa i concessió directa a favor de l'Associació d'Amics del Colpbol i que té com a descripció i finalitat “Col·laborar en l'organització dels Jocs Esportius en la modalitat del colpbol i en el campionat d'Espanya de Colpbol que s'organitza anualment en la Comunitat Valenciana i en la promoció del colpbol en l'àmbit escolar.”  
La subvenció regulada en aquesta resolució té caràcter singular, derivat del caràcter excepcional i únic de l'entitat beneficiària i atesa la finalitat de la Generalitat de col·laborar en la promoció del colpbol en l'àmbit escolar com un dels programes fonamentals de promoció de l'esport en edat escolar, segons les determinacions expressament contemplades per la Llei 9/2022, de 30 de desembre, de pressupostos de la Generalitat per a l'exercici 2023. I justifica la seua concessió directa també els articles 3.8, 8.2.i, 32.1 de la Llei 2/2011 de l'esport i l'activitat física de la Comunitat Valenciana.  
  
Tercer. Entitat beneficiària  
L' Associació Amics del Colpbol inscrita en el Registre d'Associacions de la Comunitat Valenciana amb el número CV-01-040435-V.  
  
Quart. Activitat subvencionada  
L'import de l'ajuda anirà destinat a sufragar les despeses ocasionades en l'organització, realització i control de les activitats i competicions dels Jocs Esportius de la Comunitat Valenciana, del Campionat d'Espanya de Colpbol, escoles i tallers i en la promoció del colpbol en l'àmbit escolar, com ara arbitratges, desplaçaments i transfers, material esportiu no immobilitzat, equipaments, megafonia, allotjaments, cartelleria i publicitat, personal, assistència sanitària, lloguers de serveis, assegurances, instal·lacions, neteja, espais i gestió web, coordinació d'activitats, avituallaments i restauració, material muntatge i infraestructural, material d'oficina, equipaments i serveis audiovisuals, porteries desmuntables, impremta i reprografia, dissenys i imatge esdeveniments, trofeus i medalles, material didàctic, activitats d'animació, així com altres derivats de la gestió d'aquestes accions.  
  
  
Cinqué. Despeses subvencionables  
Es consideren despeses subvencionables aquelles que de manera indubtable responguen a la naturalesa de l'activitat subvencionada, resulten necessàries i es realitzen en el termini establit, i en particular, a l'efecte del que es disposa en les presents bases.  
No es consideraran despeses subvencionables:  
- Material esportiu immobilitzat inventariable  
- Equips informàtics i altres béns inventariables: ordinadors, impressores, fotocopiadores, tauletes, material d'emmagatzematge de dades, pissarres digitals i projectors i equipament audiovisual.  
-Altres despeses d'inversió (com l'adquisició de mobiliari o telefonia mòbil, reparacions de manteniment que incrementen el valor de la inversió, etc.)  
- Adquisició de béns destinats a la venda  
- Els interessos deutors dels comptes bancaris.  
- Interessos, recàrrecs i sancions administratives i penals.  
- Despeses de procediments judicials.  
- Despeses ocasionades per menjars de treball, excepte aquells menjars l'objecte dels quals siga la realització d'una activitat esportiva directa.  
- Despeses sumptuàries (tabac, regals, begudes alcohòliques, menjars o estades en establiments considerats de luxe, etc.,) no imprescindibles per a les finalitats de l'activitat esportiva.  
D'acord amb el que es disposa en l'article 31 de la Llei 38/2003, de 17 de novembre, general de subvencions, el cost d'adquisició de les despeses subvencionables haurà d'estar d'acord amb el valor de mercat.  
Si és el cas, l'òrgan gestor podrà fer la comprovació del valor del mercat amb els mitjans assenyalats en l'article 170 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Les activitats que se subvencionen podran executar-se a partir de l'últim quadrimestre de 2022, ja que es tracta d'un programa d'activitats realitzat en el període comprés entre l'1 de setembre de 2022 i el 31 d'agost de 2023, coincidint amb el curs escolar o temporada esportiva.  
  
  
Sisé. Quantia  
Concedir una subvenció nominativa a l'Associació Amics del Colpbol, així com autoritzar i disposar els fons a favor d'aquesta, per un import màxim de 20.000 €, i que es tramite la documentació comptable corresponent, amb càrrec a l'aplicació pressupostària 09.03.02.457.10, capítol IV, línia S8585000, dels pressupostos de la Generalitat per a 2023, per a la promoció del colpbol en l'àmbit escolar.  
  
  
Seté. Procediment  
L'entitat beneficiària haurà de manifestar, en el termini de quinze dies hàbils a partir de la publicació d'aquesta resolució, la seua conformitat amb la concessió de la subvenció i amb les presents bases reguladores, d'acord amb el model que s'inclou com a annex I de la present resolució.  
El model de conformitat, degudament emplenat i signat, haurà de presentar-se telemàticament en el portal de la Generalitat, Conselleria d'Educació, Cultura i Esport, dins de l'apartat « Aportació telemàtica de documentació per a un expedient que depenga del Servei de Promoció de l'esport i Activitat Física de la Direcció General d'Esport» en l'enllaç següent https://www.gva.es/va/inicio/procedimientos'id\_proc=19482 o en qualsevol dels llocs previstos en l'article 16.4 de la Llei 39/2015, d'1 d'octubre, de procediment administratiu comú de les administracions públiques.  
Juntament amb la conformitat a la subvenció, s'indicaran les dades de domiciliació bancària, en el cas de voler modificar el compte de cobrament de la subvenció es realitzarà a través de l'enllaç https://sede.gva.es/va/inicio/procedimientos'id\_proc=22648, i haurà de presentar el justificant de registre d'entrada. No serà necessari si el compte en qüestió ja està donada d'alta en la Generalitat per haver-se presentat en una altra convocatòria.   
Conforme al que es disposa en l'article 68 de la Llei 39/2015, d'1 d'octubre, del procediment administratiu comú de les administracions públiques, si el document de conformitat s'ha emplenat de manera incompleta o no s'han aportat els requisits i documents que s'assenyalen en aquesta base, la persona interessada serà requerida perquè, en un termini de deu dies hàbils, esmene la falta o acompanye els documents preceptius, amb la indicació que, en cas de no fer-ho, es considerarà que ha desistit, prèvia resolució d'arxivament de l'expedient, que haurà de ser dictada en els termes que preveu l'article 21 de l'esmentada llei, de manera que quedarà sense efecte la concessió de la subvenció, i perdent, per tant, el dret a la percepció.  
  
Huité. Òrgan gestor  
Correspon la tramitació i la gestió de la subvenció a la Direcció General d'Esport.   
  
Nové. Obligació de l'entitat beneficiària  
L'Associació Amics del Colpbol quedarà obligada a:  
- Presentar, en el termini de deu dies des de la publicació de aquesta resolució, el programa colpbol i el seu programa anual d'activitats (jocs esportius, campionat d'Espanya, tallers, escoles, jornades formació,...), amb un pressupost que continga la previsió d'ingressos i despeses.  
  
- Desenvolupar el programa colpbol en l'àmbit escolar amb les següents activitats: jocs esportius, campionat d'Espanya, tallers, escoles i jornades de formació.  
- Col·laborar en l'organització tècnica dels XLI Jocs Esportius de la Comunitat Valenciana en els àmbits provincials d'Alacant, Castelló i València i en el corresponent àmbit autonòmic, juntament amb les comissions provincials d'Alacant, Castelló i València i amb la Comissió Tècnica Autonòmica.  
- Complir les bases de competició i dur a terme l'execució dels calendaris d'àmbit provincial i autonòmic d'acord amb la normativa i les directrius establides en la Resolució de 29 de juliol de 2022, de la consellera d'Educació, Cultura i Esport, per la qual es convoquen els XLI Jocs Esportius de la Comunitat Valenciana en edat escolar i s'aproven les bases per les quals es regulen.  
- Realitzar l'activitat per a la qual es concedeix la subvenció, que serà responsabilitat exclusiva de l'associació. Així mateix, hauran d'aportar, i seran a càrrec seu, els mitjans humans i materials que calen per a l'adequat desenvolupament de les competicions previstes dins dels Jocs Esportius i del Campionat d'Espanya, tallers i escoles i jornades de formació, fins i tot les obligacions fiscals i de la Seguretat Social que se'n deriven.  
- Fer constar expressament en totes les activitats, els actes i els materials de difusió i publicitat dels Jocs Esportius, del Campionat d'Espanya, de tallers, escoles i totes les activitats de promoció del colpbol en l'àmbit escolar, la col·laboració de la Generalitat, amb la inclusió dels seus logotips en lloc preferent.  
- Fer constar en la web de Associació Amics del Colpbol la subvenció concedida per mitjà d'aquesta resolució, indicant, almenys, l'entitat que la concedeix, l'import rebut i l'actuació subvencionada.  
  
- Notificar a la Direcció General d'Esport qualsevol proposta de canvi o modificació dels programes i pressupostos presentats en el moment que es produïsca.  
- Sotmetre's a la normativa sobre supervisió, seguiment i control de subvencions, així com facilitar tota la informació requerida per l'òrgan gestor de la subvenció.  
- Comunicar a la Direcció General d'Esport de la Conselleria d'Educació, Cultura i Esport, la concessió d'altres subvencions, ajudes, ingressos o recursos procedents de qualsevol administracions o ens públics o privats i concedits per a la mateixa finalitat prevista en la present resolució. Aquesta comunicació haurà d'efectuar-se tan prompte com es conega, i, en tot cas, amb anterioritat a la justificació de l'aplicació donada als fons percebuts. En cas que l'entitat beneficaria de l'ajuda realitze activitats econòmiques, ha de realitzar una adequada separació comptable entre aquestes activitats subvencionades i les activitats econòmiques que puguen dur a terme, de manera que no es produïsca un finançament públic indirecte d'aquestes activitats econòmiques.  
  
- Complir, com a beneficiari de la subvenció instrumentada a través d'aquest conveni, la resta d'obligacions establides en els articles 13 i 14 de la Llei 38/2003, de 17 de novembre, general de subvencions, i en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, per al pagament d'ajudes i subvencions públiques i la resta de legislació concordant.  
  
- Proporcionar informació per escrit a la Direcció General d'Esport sobre el desenvolupament de les fases, calendaris i finals provincials i autonòmiques; una memòria final que incloga les classificacions i resultats oficials de les activitats i competicions realitzades; una avaluació del programa, i un resum de caràcter econòmic que reflectisca el cost final.  
- Organitzar i gestionar les competicions del seu àmbit amb l'aplicació web de la Generalitat JOCSE d'inscripció en línia.  
- Conservar i custodiar proves acreditatives de l'efectiva realització de les activitats objecte d'aquesta subvenció, com per exemple vídeos, fotografies o altres mitjans de prova en format electrònic, així com llistes de participants i publicitat en la seua web o en mitjans de comunicació, que haurà de posar a disposició de la Direcció General d'Esport en cas de ser requerides.  
Desé. Transparència, subministrament d'informació i dades obertes  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i de l'article 18 de la Llei General de Subvencions, els subjectes beneficiaris de la subvenció hauran de complir les següents obligacions de transparència:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40% del total dels seus ingressos anuals, sempre que arriben com a mínim a la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep.  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haguera sigut atés, l'òrgan que ha realitzat el requeriment podrà acordar, prèvia advertència i audiència a l'interessat, la imposició de multes coercitives en els termes previstos en l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de les subvencions atorgades per l'administració de la Generalitat s'han de disposar, sempre que siga possible, com a conjunt de dades obertes  
  
Onzé. Règim i termini de justificació de les subvencions  
L'entitat beneficiària haurà de presentar, davant l'òrgan gestor, l'adequada justificació de la subvenció, de la realització de l'activitat, del compliment de les condicions imposades i de la consecució dels objectius previstos en l'acte de concessió de la subvenció. El termini màxim per a la presentació de la justificació finalitzarà el 31 d'octubre de 2023.  
Excepcionalment podran justificar-se despeses efectuades en l'últim quadrimestre de 2022, ja que es tracta d'un programa d'activitats realitzat en el període comprés entre l'1 de setembre de 2022 i el 31 d'agost de 2023, coincidint amb el curs escolar o temporada esportiva.  
  
En concret, l'entitat beneficiària haurà de presentar un compte justificatiu de la despesa realitzada, que es compondrà dels documents següents:  
- Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts: Memòria final que incloga les activitats realitzades i les classificacions i els resultats oficials de les competicions, una avaluació del programa i un resum de caràcter econòmic que reflectisca el cost final de cada activitat del programa.   
  
- Una memòria econòmica justificativa del cost de les activitats realitzades, que contindrà:  
1r. Una relació classificada i numerada de les despeses de l'activitat, amb identificació de la persona o entitat creditora i del document, concepte de la despesa, el seu import, la data d'emissió i la data de pagament, relació de la despesa amb l'activitat subvencionada, percentatge d'imputació de cada factura a la subvenció concedida, i import imputat.  
  
2n. Les factures o documents de valor probatori equivalent en el tràfic jurídic mercantil o amb eficàcia administrativa i la documentació acreditativa del pagament, ordenats correlativament, d'acord amb la relació anterior. Per a controlar l'eventual acumulació de subvencions, l'entitat beneficiària haurà de presentar una declaració responsable que faça constar que tots i cadascun dels documents o factures presentades s'apliquen únicament a la justificació de la subvenció concedida.  
  
Quant a les factures, hauran de complir els requisits regulats en el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació, i correspondre el període de realització de les despeses subvencionables amb la preparació i l'execució de l'activitat subvencionada. Les factures hauran de reflectir, amb el suficient detall, les prestacions realitzades. No podran aportar-se com a justificant de despeses els albarans, les notes de lliurament ni les factures pro-forma.  
L'acreditació de les despeses també podrà efectuar-se mitjançant factures electròniques, sempre que complisquen els requisits exigits per a la seua acceptació en l'àmbit tributari. En cas de no disposar de factures en format electrònic, l'entitat beneficiària o qui n'ostente la presidència, podrà signar-les electrònicament en un únic document en format PDF i en el mateix ordre en què apareguen en la relació classificada de despeses, o bé presentar les factures originals de manera presencial, i en aquest cas seran tornades, una vegada comprovades i segellades per la direcció general d'Esport.  
3r. Una relació detallada d'altres ingressos o subvencions que hagen finançat l'activitat subvencionada amb indicació de l'import i la seua procedència, o, si és el cas, la declaració responsable de no haver rebut altres subvencions o ajudes o ingressos, per a l'actuació objecte d'aquesta subvenció.  
4t. Els tres pressupostos que, si escau, i en aplicació de l'article 31.3 de la Llei 38/2003, de 17 de novembre, general de subvencions, haja d'haver sol·licitat l'entitat beneficiària.  
- Declaració responsable signada per la persona representant legal de l'entitat sobre el compliment de les obligacions establides en la Llei 38/2003, de 17 de novembre, amb expressa indicació de trobar-se al corrent en el pagament d'obligacions per reintegrament de subvencions.  
  
- Així mateix, l'entitat beneficiària haurà d'acreditar, per mitjà de certificació expedida per l'òrgan competent, davant l'òrgan gestor de la subvenció regulada en aquesta resolució, els punts següents:  
Que els fons han sigut destinats a realitzar l'activitat per a la qual van ser concedits.  
Que la documentació original acreditativa de la despesa realitzada i efectivament pagada es troba en les seues dependències, a la disposició de l'òrgan gestor de la subvenció, de la Intervenció General de la Generalitat i de la Sindicatura de Comptes.  
  
Dotzé. Forma de pagament de la subvenció  
El pagament de la subvenció es realitzarà prèvia justificació per l'entitat beneficiària de la realització de l'activitat objecte de la present resolució, tal com estableix l'article 171.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Tretzé. Compatibilitat de les ajudes  
L'ajuda concedida serà compatible amb altres subvencions, ajudes, ingressos o recursos procedents de qualsevol administracions o ens públics o privats nacionals, de la Unió Europea o d'organismes internacionals, i concedits per a la mateixa finalitat prevista en la present resolució. Aquesta compatibilitat estarà condicionada al fet que l'import de les ajudes, aïlladament o en concurrència amb unes altres, no supere el cost de l'activitat subvencionada, tot això de conformitat amb l'article 65.3.c del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i l'article 168.1.A, apartat c, de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions.  
  
  
Catorzé. Minoració, anul·lació i reintegrament de les subvencions  
  
Es reduirà proporcionalment la subvenció en cas que la justificació de les despeses realitzades no arribe a la quantia atorgada, així com quan, havent-se subvencionat una part del cost total de l'activitat, no es justifique l'import total de la despesa que suposa el desenvolupament de l'activitat esmentada.  
La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret d'audiència de l'entitat interessada.  
En els casos previstos en l'article 37 de la Llei general de subvencions, l'entitat beneficiària haurà de reintegrar la totalitat o una part de la quantitat percebuda, més els corresponents interessos de demora. En aquests casos es procedirà a la incoació de l'oportú expedient que, amb audiència prèvia de l'entitat interessada, serà resolt per la persona titular de l'òrgan gestor de la subvenció.  
El falsejament o l'ocultació de dades i documents que afecten substancialment a la concessió i lliurament de fons públics donarà lloc a l'exigència de responsabilitats tant en l'ordre administratiu com en el jurisdiccional competent.  
La Conselleria d'Educació, Cultura i Esport es reserva el dret a realitzar les inspeccions tècniques i administratives que es consideren necessàries a fi de conformar la correcta execució de l'actuació subvencionada.  
  
Quinzé. Pla de control  
Aquesta subvenció estarà sotmesa a les actuacions incloses al pla de control de 2023 regulat per la Resolució de 23 de març de 2023, del director general d'Esport, per la qual s'aprova el pla de control material de les subvencions que concedisca la Direcció General d'Esport en l'àmbit del programa pressupostari 457.10 “Foment de l'activitat esportiva” en 2023, d'acord amb l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Així mateix, en l'aplicació del pla de control als expedients seleccionats en aquest, addicionalment es realitzarà el control material de l'efectiva realització de les activitats objecte de subvenció, mitjançant comprovacions in situ si es considera procedent, o bé mitjançant altres procediments, com ara vídeos, fotografies o altres proves en format electrònic, així com la comprovació de llistes de participants i el seguiment de la publicitat en la seua web o en els mitjans de comunicació, per tal de garantir l'adequada realització de l'activitat subvencionada.  
  
  
Setzé. Conflicte d'interessos   
Les persones beneficiàries hauran d'adoptar totes les mesures necessàries per a previndre qualsevol situació en la qual la imparcialitat i objectivitat en l'execució de l'acció puguen estar com-promeses per raons d'interés econòmic, afinitats polítiques, vincles familiars o afectius, o qualsevol altre interés compartit («conflicte d'interessos»).  
Hauran de comunicar oficialment a l'òrgan gestor, sense demora, tota situació constitutiva d'un conflicte d'interessos o susceptible de conduir a un conflicte d'interessos i prendre immediatament totes les mesures necessàries per a corregir aquesta situació. L'incompliment d'aquesta obligació pot suposar infracció a l'ordenament jurídic vigent.  
  
  
Desseté. Protecció de dades   
1. La gestió d'aquesta subvenció comporta el tractament de dades de caràcter personal, per la qual cosa resulten d'aplicació les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
  
2. En compliment del que es disposa en l'article 13 d l'RGPD, la informació en matèria de protecció de dades és la següent:  
a) Responsable del tractament: Conselleria d'Educació, Cultura i Esport. Av. de Campanar, 32. CP: 46015 València. Correu electrònic: protecciodedadeseducacio@gva.es   
b) Delegació de Protecció de Dades de la Generalitat. Passeig de l'Albereda, 16. CP: 46010 València. Correu electrònic: dpd@gva.es   
c) Finalitat del tractament: gestionar la concessió de les subvencions.  
d) Les bases de legitimació general aplicables al tractament de dades són les previstes en l'art. 6.1 c) i e) de l'RGPD (l'interés públic i l'obligació legal) en relació amb les normes específiques que regulen aquest procediment.  
e) Categoria i origen de les dades de les persones representants de l'entitat beneficiària i de tercers que són objecte de tractament: dades personals identificatives i de contacte (nom i cognoms, DNI, correu electrònic), dades d'ocupació (càrrec ocupat dins de l'organització), dades de transaccions (béns i serveis subministrats rebuts en la fase de justificació), i de qualsevol altra naturalesa que siguen recollides bé a través de formularis o de consulta a plataformes autonòmiques d'interoperabilitat (d'ara en avant PAI) o a altres administracions públiques, bé mitjançant documentació entregada per representants de les entitats sol·licitants.  
f) Quan la persona sol·licitant o, el seu representant legal, aporte dades de caràcter personal de terceres persones en el procediment administratiu, tindrà l'obligació d'informar-les, en els termes que s'estableixen en la present clàusula.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada i que estiguen en poder de les Administracions Públiques.  
i) De conformitat amb l'article 13.2 de l'RGPD, totes les dades personals sol·licitades a través dels formularis i documentació vinculada, són necessàries per a poder tramitar la subvenció en les distintes fases del procediment. La falta de comunicació d'aquestes dades a la conselleria comportarà les conseqüències previstes per l'ordenament jurídic.  
  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
k) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en el següent enllaç: http://www.gva.es/va/proc19970   
l) Sense perjudici de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la delegació de protecció de dades de manera presencial o telemàtica de conformitat amb el que es preveu en el següent enllaç: http://www.gva.es/va/proc22094 . Tot això, sense perjudici de la possibilitat de reclamar davant l'Agència Espanyola de Protecció de Dades.  
Per a més informació, és pot consultar el registre d'activitat de tractament anomenat “Ajudes, beques i subvencions”, accessible en www.ceice.gva.es/va/registre-de-tractament-de-dades  
  
Dihuité. Règim jurídic aplicable  
Aquesta subvenció es regirà, a més del que es disposa en aquesta resolució, per la Llei 38/2003, de 17 de novembre, general de subvencions, i pel Reglament de l'esmentada llei, aprovat per Reial decret 887/2006, de 21 de juliol, excepte en allò que afecte els principis de publicitat i concurrència, així com pel que es disposa en la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i per les altres normes de dret administratiu que siguen aplicables.  
  
Denové. Efectes  
La present resolució produirà efectes a partir de l'endemà de la seua publicació en el Diari Oficial de la Generalitat Valenciana.  
  
De conformitat amb el que estableixen els articles 114, 123 i 124 de la Llei del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu en els terminis corresponents i davant dels òrgans que s'indiquen a continuació, sense perjuí que es puga interposar qualsevol altre recurs que es considere escaient:  
a) El recurs potestatiu de reposició es pot interposar davant de la consellera d'Educació, Cultura i Esport en el termini d'un mes comptat des de l'endemà de la publicació d'aquesta resolució.  
b) El recurs contenciós administratiu s'ha d'interposar davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació d'aquesta resolució.  
  
  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 10 de juliol de 2023.- La consellera d'Educació, Cultura i Esport, (p. d. R 13 d'abril de 2022; DOGV 9328, de 29.04.2022), el secretari autonòmic de Cultura i Esport: Joaquim Enric López Camps.



Descarregar el document amb format PDF

Descarregar les metadades en format XML

Diari Oficial de la Generalitat Valenciana




DOGV - Disposición
==================

Comparte

Comparte

Volver

Guardar el documento Descargar los metadatos en formato XML

Sumario DOGV 9643, del 19-07-2023 (2023/8044)

RESOLUCIÓN de 10 de julio de 2023, del secretario autonómico de Cultura y Deporte, por la que se regula y se concede una subvención directa a la «Associació Amics del Colpbol» para la promoción del colpbol en el ámbito escolar.
-----------------------------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   9643

Fecha DOGV
:   19-07-2023

Sección del DOGV
:   III. ACTOS ADMINISTRATIVOS - B) SUBVENCIONES Y BECAS

Número del documento
:   2023/8044

CVE


Fecha del documento
:   10-07-2023

Organismo emisor
:   Conselleria de Educación, Cultura y Deporte

Tipo de documento
:   Resolución

Descriptores 

:   * [Conselleria de Educación, Cultura y Deporte](javascript:void(0))
    * [ayuda pública](javascript:void(0))

RESOLUCIÓN de 10 de julio de 2023, del secretario autonómico de Cultura y Deporte, por la que se regula y se concede una subvención directa a la «Associació Amics del Colpbol» para la promoción del colpbol en el ámbito escolar. [2023/8044]  
La Ley 9/2022, de 30 de diciembre, de presupuestos de la Generalitat para el ejercicio 2023, prevé con cargo al Programa 457.10, el fomento de la actividad deportiva, sección 09, servicio 03, centro gestor 02 y capítulo IV, la línea de subvención S8585000, con la denominación “Promoción del colpbol”, con una dotación total de 20.000 euros, de regulación nominativa y concesión directa a favor de la Associació Amics del Colpbol y que tiene como descripción y finalidad “Colaborar en la organización de los juegos deportivos en la modalidad del colpbol y en el campeonato de España de colpbol que se organiza anualmente en la Comunitat Valenciana y en la promoción del colpbol en el ámbito escolar.”  
Esta línea de subvención se encuentra incluida en el Plan estratégico de subvenciones de la Conselleria de Educación, Cultura y Deporte, para el periodo 2020-23, aprobado por la Resolución de 23 de marzo de 2020, del conseller de Educación, Cultura y Deporte (DOGV 8783 de 07.04.2020), ) y en la Resolución, de 1 de febrero de 2022, de la Conselleria de Educación, Cultura y Deporte, por la cual se modifica el Plan estratégico de subvenciones de esta Conselleria para el periodo 2020-2023, aprobado por la Resolución de 23 de marzo de 2020 (DOGV 9271 de 04.02.2022), incluida en el programa 457.10, “Fomento de la actividad deportiva”, y vinculada al objetivo estratégico 1 de la Dirección General de Deporte: “Potenciar y promocionar la práctica del deporte y la actividad física entre la ciudadanía, fomentar la participación igualitaria y el trato igualitario en la práctica deportiva.”  
El artículo 22 de la Ley 38/2003, de 17 de noviembre, general de subvenciones, establece, en su apartado 2.a la posibilidad de conceder de manera directa las subvenciones previstas nominativamente en los presupuestos generales del Estado, de las comunidades autónomas o de las entidades locales, en los términos recogidos en los convenios y en la normativa reguladora de estas subvenciones.  
Por otro lado, el artículo 168 de la Ley 1/2015, de 6 de febrero, de la Generalitat, de hacienda pública, del sector público instrumental y de subvenciones, en su redacción dada por el Decreto Ley 6/2021, de 1 de abril, del Consell, de medidas urgentes en materia económico-administrativa para la ejecución de actuaciones financiadas por instrumentos europeos para la recuperación de la crisis consecuencia del COVID -19, establece que podrán concederse de manera directa, mediante resolución las subvenciones previstas nominativamente en la Ley de presupuestos de la Generalitat, entendiéndose como tales aquellas cuyo objeto, dotación presupuestaria y destinatario se incluyen inequívocamente en sus anexos.  
En este sentido, la letra d) del apartado 4 del artículo 160 de la mencionada Ley 1/2015, dispone que las personas titulares de las consellerias serán las competentes para la concesión de las subvenciones nominativas, previendo el apartado 5 del mencionado artículo que el ejercicio de esta competencia podrá ser delegado.  
De este modo, mediante la Resolución de 13 de abril de 2022, del conseller de Educación, Cultura y Deporte, sobre la delegación de competencias en determinados órganos, se delega en la persona titular de la Secretaría Autonómica de Cultura y Deporte las resoluciones de concesión de subvenciones de manera directa, que correspondan a su ámbito competencial, a las que se refieren los artículos 22.2 y 28 de la Ley 38/2003, de 17 de noviembre, general de subvenciones y el artículo 168 de la Ley 1/2015, de 6 de febrero, de la Generalitat, del sector público instrumental y de subvenciones.  
La Ley 2/2011, de 22 de marzo, de la Generalitat, del deporte y la actividad física de la Comunitat Valenciana establece, en el apartado 6 del artículo 2



Descargar el documento en formato PDF

Descargar los metadatos en formato XML